Tunku Ampuan Najihah

Tunku Najihah binti Tunku Burhanuddin  (1 September 1923 – 8 September 2023) ialah Raja Permaisuri Agong 10 dan Tunku Ampuan Besar Negeri Sembilan 10. 

Baginda memperolehi pendidikan formal di Sekolah Tuanku Muhammad di Kuala Pilah. Kemudiannya, baginda mengikuti kursus bahasa dan program latihan khas untuk isteri diplomat semasa Seri Paduka Baginda Tuanku Ja'afar menjalani kursus khas Perkhidmatan Diplomatik di London.

 Kehidupan peribadi 
Baginda ialah bekas pelajar di London School of Oriental Studies dan menjadi jawatankuasa "Associated Country of the World". Baginda juga menjadi Penaung berbagai-bagai pertubuhan wanita, antaranya Pertubuhan Pandu Puteri Negeri Sembilan, Lembaga Kebajikan Perempuan Islam dan Institut Wanita. Sebagai seorang ahli sukan yang gigih, Seri Paduka Baginda Tuanku Najihah handal bermain hoki, bola keranjang dan badminton dan baginda juga handal bermain golf, tenis dan menembak. Baginda menjadi Presiden Pasukan Badminton Tuanku Ampuan dan Penaung Pasukan Hoki Wanita Malaysia, Pasukan Bola Sepak Wanita Malaysia, Pasukan Golf Wanita Malaysia dan juga Penaung Persatuan Golf Wanita Malaysia. 

Derma kurnia Seri Paduka Baginda terhadap kebajikan rakyat miskin, orang kurang upaya dan yang kurang bernasib baik memang sudah terbukti. Baginda sentiasa bersedia meluangkan masa demi menyokong sebarang usaha yang murni. Sebagai Penaung Rumah Kanak-kanak Tunku Ampuan Najihah di Temiang, baginda sentiasa memberikan perhatian khas terhadap penghuninya yang kurang upaya dan kurang bernasib baik. 

Melukis ialah salah satu kegemaran Seri Paduka Baginda. Kaum kerabat Diraja yang lain juga gemar melukis kerana seni ini merangsang kreativiti, menanam sifat kesabaran, ketenangan dan penghargaan terhadap sesuatu yang indah.

 Kerabat 
Pasangan diraja ini dianugerahkan dengan tiga putera dan tiga puteri, iaitu Tunku Naquiah, Tunku Naquiyuddin, Tunku Imran, Tunku Jawahir, Tunku Irinah dan Tunku Nadzaruddin. Ketiga-tiga putera baginda merupakan tiga orang daripada Putera Yang Empat, kumpulan putera yang menjadi pewaris takhta Yang di-Pertuan Besar Negeri Sembilan.

 Canselor USIM 
Tunku Ampuan Najihah merupakan Canselor Pertama USIM.

 Kemangkatan 
Tunku Ampuan Najihah telah mangkat pada jam 6.53 pagi, pada hari Jumaat bertarikh 8 September 2023 bersamaan dengan 22 Safar 1445H di Hospital Cardiac Vascular Sentral Kuala Lumpur.BADRUL HAFIZAN MAT ISA (8 September 2023). Tunku Ampuan Najihah mangkat Utusan Malaysia. Dicapai pada 8 September 2023.

Jenazah baginda selamat dimakamkan di Makam Diraja Seri Menanti, Kuala Pilah bersebelahan dengan makam suami baginda, almarhum Tuanku Ja’afar. NOR AINNA HAMZAH (8 September 2023). Jenazah Tunku Ampuan Najihah selamat dimakamkan Kosmo. Dicapai pada 8 September 2023.

 Anugerah dan pengiktirafan 

 Darjah kebesaran negeri 


 Darjah Kerabat Negeri Sembilan (D.K.N.S.)
 Darjah Seri Paduka Tuanku Ja'afar Yang Amat Terpuji (S.P.T.J.) - Dato' Seri (1990)

 Darjah Utama Seri Mahkota Negara (D.M.N.)

 Darjah Kerabat Kedah (D.K.)

 Darjah Kebesaran Kerabat Kelantan Yang Amat Dihormati (Al-Yunusi) (D.K.)
 Darjah Seri Paduka Mahkota Kelantan Yang Amat Mulia (S.P.M.K.) - Dato' (1992)

 Darjah kebesaran negara luar 


 Banda de Dama de La Orden del Merito Civil (24.3.1995)Nama dari bahasa Sepanyol. Dalam . Rujuk: 

 Eponim 
Beberapa tempat turut dinamakan sempena nama baginda, termasuklah:

 Hospital Tuanku Ampuan Najihah di Kuala Pilah, Negeri Sembilan
 Kompleks Sukan Tunku Najihah, Universiti Sains Islam Malaysia, Nilai, Negeri Sembilan
 SMK Tunku Ampuan Najihah, sebuah sekolah menengah di Seremban, Negeri Sembilan
 Taman Sinar Harapan Tuanku Ampuan Najihah di Seremban, Negeri Sembilan
 Taman Tuanku Ampuan Najihah, sebuah kawasan perumahan di Seremban, Negeri Sembilan

 Rujukan 

Kategori:Raja Permaisuri Agong
Kategori:Orang dari Negeri Sembilan
Kategori:Tunku Ampuan Besar Negeri Sembilan
Kategori:Penerima Darjah Kerabat Negeri Sembilan
Kategori:Penerima Darjah Seri Paduka Tuanku Jaafar
Kategori:Penerima Darjah Utama Seri Mahkota Negara
Kategori:Penerima Darjah Seri Paduka Mahkota Kelantan
 Permaisuri
 1
Kategori:Penerima Darjah Kerabat Kelantan Yang Amat Dihormati